**Ministru kabineta rīkojuma projekta „Par apropriācijas pārdali Tieslietu ministrijas budžeta apakšprogrammā 04.01.00 „Ieslodzījumu vietas”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali Tieslietu ministrijas budžeta apakšprogrammā 04.01.00 „Ieslodzījumu vietas”” (turpmāk – rīkojuma projekts) sagatavots saskaņā ar likuma „Par valsts budžetu 2016.gadam” 32.panta 4.punktu, kas nosaka, ka apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, nepiemērojot šā likuma [31.panta](http://likumi.lv/doc.php?id=262269#p32) nosacījumus, ir iespējams veikt, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieslodzījuma vietu pārvalde (turpmāk – Pārvalde) ir tiešās valsts pārvaldes iestāde, kas nodrošina ieslodzītajiem normatīvajos aktos noteiktā ieslodzījuma izpildi, ietverot arī noteiktu pamatpakalpojumu nodrošināšanu (t.sk. ēdināšanu, apkuri, ūdensapgādi un kanalizāciju). Tomēr vienlaikus Pārvalde īsteno arī nozīmīgu sabiedrības drošības nodrošināšanas uzdevumu – veic pasākumus ieslodzīto bēgšanas vai to mēģinājumu nepieļaušanai, no ieslodzījuma vietām neatļautos saziņas veidos organizēto noziedzīgo nodarījumu apjoma ierobežošanai un neatļauto vielu un priekšmetu nokļūšanas samazināšanai ieslodzījuma vietās. Minētā uzdevuma īstenošanai kritiski svarīgi ir divi aspekti – personāls un ieslodzījuma vietu infrastruktūra.**I Ieslodzījuma vietu personāla problēmas**2016.gada 20.martā kopējais Pārvaldes personāla amatu skaits ir 2 818 (2 298 amatpersonas ar speciālajām dienesta pakāpēm un 520 darbinieki), no tām vakantas – 227,6 (147 amatpersonu ar speciālajām dienesta pakāpēm amati un 80,6 darbinieku amati). Tik liels vakanču skaits ieslodzījuma vietās skaidrojams ar nekonkurētspējīgo personāla atalgojumu, pamatīgu un arvien pieaugošu darba slodzi, ar paaugstinātu bīstamības riska pakāpi un stresu darbavietā, kā arī ar ieslodzījuma vietu infrastruktūras stāvokli.Svarīgi atzīmēt, ka Pārvaldes amatpersonu ar speciālajām dienesta pakāpēm atlīdzība ir tieši saistīta ar Iekšlietu ministrijas sistēmas iestāžu amatpersonu ar speciālajām dienesta pakāpēm atlīdzību, kas tiek pakāpeniski palielināta. Ar Ministru kabineta 2013.gada 27decembra rīkojumu Nr.675 ir atbalstīta Koncepcijas par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, kā rezultātā 2016.gadā šim mērķim papildus tika piešķirti 4 279 096 *euro*, savukārt, lai turpinātu iesākto reformu papildus finansējums tiks pieprasīts, gatavojot vidēja termiņa budžetu 2017.-2019.gadam. Neturpinot iesākto reformu, esošās problēmas netiks atrisinātas neskatoties uz to, ka 2016.gadā pateicoties papildus piešķirtajiem līdzekļiem amatpersonām ar speciālajām dienesta pakāpēm ir palielināts atlīdzības apmērs.Darbinieku atlīdzības palielināšanai papildus finansējums tika piešķirts saistībā ar minimālās algas palielināšanu un ar 2014.gada 1.janvāri (ar ietekmi arī uz turpmākajiem 2015. un 2016.gadu) tika piešķirts papildu finansējums mēnešalgu izlīdzināšanas uzsākšanai.Piešķirtā finansējuma apmērs darbinieku mēnešalgu izlīdzināšanas uzsākšanai ir atļāvis palielināt darbinieku mēnešalgas, tomēr salīdzinājumā ar līdzvērtīgu darbu veicošiem speciālistiem citās iestādēs tas nav konkurētspējīgs.Pašlaik noteiktās darbinieku mēnešalgas sastāda 56-70 % no maksimāli iespējamās nosakāmās mēnešalgas.Šobrīd, neskatoties uz papildus finansējuma piešķiršanu, darbinieka ar augstāko izglītību (maģistra grādu) atalgojums (769 *euro*) ir mazāks nekā amatpersonai ar speciālo dienesta pakāpi un vidējo izglītību (790 *euro*). Ņemot vērā to, ka izglītoti darbinieki ir katras organizācijas vērtība un to ieguldījums iestādes mērķu sasniegšanā ir kvalitatīvāks, ir jāpielieto motivējošie līdzekļi, lai šādus darbiniekus piesaistītu, kā arī lai atturētu tos no aizplūšanas pēc praktiskās pieredzes iegūšanas. Kā viens no šiem motivējošiem līdzekļiem ir atalgojuma palielinājums.Finanšu ministrija informatīvajā ziņojumā par iespējām pakāpeniski izlīdzināt atlīdzības fondus valsts tiešās pārvaldes iestādēs (izskatīts Ministru kabineta 2013.gada 4.jūnija sēdē, prot. Nr.33, 28.§) norādīja, ka šobrīd normatīvajā aktā noteiktie mēnešalgu diapazoni no vienas puses nodrošina pietiekami lielu elastību iestādes vadītājam, nosakot darbinieku mēnešalgu un pielietojot iestādes izvēlētu mēnešalgu noteikšanas politiku, piemēram, nosakot darbiniekiem augstākas mēnešalgas un mazāku darba samaksas mainīgo daļu vai arī otrādi. No otras puses, plašie mēnešalgu diapazoni un iestāžu rīcībā esošie atšķirīgie atlīdzības fondi ir radījuši problēmas, ka dažādās iestādēs mēnešalgas apmērs līdzīgiem amatiem var ievērojami atšķirties un tā kā dažādu mēnešalgu grupu mēnešalgu diapazoni savstarpēji pārklājas, tad pastāv iespēja darbiniekam, kura amats atbilst zemākai mēnešalgu grupai, noteikt augstāku mēnešalgu, salīdzinot ar darbinieku, kura amats atbilst augstākai mēnešalgu grupai.Kā minēts Koncepcijā par korupcijas risku samazināšanu valsts pārvaldes iestādēs un pašvaldībās (apstiprināta ar Ministru kabineta 2012.gada 13.februāra rīkojumu Nr.72) uzkrītoša disproporcija starp neadekvāti zemu amatpersonas atalgojumu un reālajiem izdevumiem mājsaimniecības iztikas nodrošināšanai, rada augstu korupcijas risku. Rēķinot pēc koncepcijā iekļautās formulas, par neadekvāti zemu atalgojumu pašreizējos ekonomiskajos apstākļos ir uzskatāms tāds ienākumu līmenis, kas pēc nodokļu samaksas ir mazāks par 694 *euro*. Lielai daļai Ieslodzījuma vietu pārvaldes darbinieku ienākumu līmenis būtiski atpaliek no šāda atalgojuma minimuma. Līdz ar to ierobežotā finanšu resursu pieejamība paaugstina korupcijas risku, jo personīgo ieņēmumu palielināšanai var tikt lietoti jebkuri, tostarp prettiesiski līdzekļi – kukuļošana, dienesta stāvokļa ļaunprātīga izmantošana un citas pretlikumīgas darbības.Sākot no 2008.gada, Pārvaldes funkcijas tika paplašinātas. Līdz 2009.gadam Latvijas tiesību akti brīvības atņemšanas sodam saglabāja padomju varas periodam raksturīgo saturu, akcentējot izolēšanu no sabiedrības, nevis izvirzot notiesāto resocializāciju par pamatuzdevumu. 2011.gadā par brīvības atņemšanas soda izpildes pamatuzdevumu noteikta notiesāto resocializācija – tādu pasākumu kopums soda izciešanas laikā, kurš veicina notiesātā spēju iekļauties sabiedrības noteiktajās normās un neizdarīt noziedzīgus nodarījumus pēc atgriešanās no soda izciešanas vietas. Minētais prasa arī ieslodzījuma vietu personāla kvalifikācijas pieaugumu, citu pieeju un atšķirīgas darba metodes darbā ar notiesātajiem.Savukārt, 2010.gada 20.oktobrī tika pieņemta Eiropas Parlamenta un Padomes direktīva 2010/64/ES par tiesībām uz mutisko un rakstisko tulkojumu kriminālprocesā (turpmāk – Direktīva). Direktīvas ieviešanai Latvijā 2013.gada 23.maijā Saeima pieņēma grozījumus Kriminālprocesa likumā un tie stājās spēkā 2013.gada 27.oktobrī, kas paplašināja arī Ieslodzījuma vietu pārvaldes funkcijas.Papildus 2015.gada 1.javārī stājās spēkā grozījumi Latvijas Sodu izpildes kodeksā, grozījumi Ieslodzījuma vietu pārvaldes likumā un grozījumi Apcietinājumā turēšanas kārtības likumā, kas paredz Pārvaldei pienākumu nodrošināt ieslodzīto pārvešanu uz ārstniecības iestādi ārpus ieslodzījuma vietas veselības aprūpes pakalpojumu saņemšanai un ieslodzīto apsardzi šādu pakalpojumu saņemšanas laikā. Tādejādi, tika noteikti jauni pienākumi ieslodzījuma vietu amatpersonām. Minētais liecina par to, ka pēdējos gados ieslodzījuma vietu personālam ir palielinājusies veicamo pienākumu sarežģītība un apjoms, lai gan ieslodzīto skaits ir samazinājies. Tieši ieslodzīto samazinājums ir ļāvis tikt galā ar aizvien sarežģītākajiem pienākumiem un aizvien „smagākiem” ieslodzīto gadījumiem. Tāpēc ņemot vērā papildus funkciju noteikšanu, no 2010.gada ir pakāpeniski pieaudzis arī ieslodzījuma vietu finansējums, neskatoties uz to, ka ieslodzīto skaits ir samazinājies.Vienlaikus ieslodzīto skaita samazinājums nevar radīt strādājošo skaita samazināšanos (t.sk. būtisku izdevumu samazinājumu), jo ieslodzījuma vietu drošības līmeņa prasībām nav tiešas saistības ar ieslodzīto skaitu un kā jau tika minēts iepriekš, kopš 2010.gada ieslodzījuma vietām ir noteiktas jaunas papildus funkcijas. Drošības prasības jānodrošina neatkarīgi no tā, vai ieslodzījuma vietā ir mazāks ieslodzīto skaits.Jauno funkciju noteikšana kopumā nav palielinājusi Pārvaldes vidējo nodarbināto skaitu, saglabājot augstu vakanto amatu īpatsvaru, kas saistīts ar to, ka darbinieku atalgojums joprojām ir zemāks, salīdzinot ar sabiedrisko sektoru un tas kavē iespēju piesaistīt kvalificētus speciālistus darbam ieslodzījuma vietās.**II Ieslodzījuma vietu infrastruktūras problēmas**Ieslodzījuma vietu infrastruktūras attīstības koncepcijā[[1]](#footnote-1) (turpmāk – Infrastruktūras koncepcija) norādīts, ka ieslodzījuma vietu izvietojums valstī ir izveidojies vēsturiski, un daļa ieslodzījuma vietu ēku tika būvētas 19.gadsimtā (vecākā ēka celta 1833.gadā), daļa ēku būvētas padomju laikā, un laika gaitā iespēju robežās tikušas piemērotas ieslodzījuma vietas vajadzībām. Ieslodzījuma vietu vēsturiskais izvietojums un to infrastruktūras tehniskais stāvoklis rada virkni problēmu, jo ēkas būvētas citiem mērķiem, tās ir faktiski un morāli novecojušas un ar katru gadu prasa aizvien lielākas un pieaugošas uzturēšanas izmaksas.Būtiska rekonstrukcija, pārbūvējot daudzvietīgās kopmītņu tipa telpas par kamerām ar mazāku ietilpību, vairākos cietumos notika pagājušā gadsimta deviņdesmito gadu vidū. Pēc minētā laika ieslodzījuma vietās piešķirtā finansējuma ietvaros pastāvīgi veikti tikai paši nepieciešamākie darbi cietumu infrastruktūras pienācīgai uzturēšanai, remontam, arī renovācijai, lai nepieļautu avārijas situācijas. Ieskatam, piemēram, visu ieslodzījuma vietu ēku kopējā apkurināmā platība ir aptuveni 150 000 m2, kas ir vairāk nekā 20 futbola laukumu platība.Pēdējos gados piešķirtais finansējums ieslodzījuma vietām pietiek tikai kārtējo izdevumu (notiesāto ēdināšanai un citām sadzīves vajadzībām, personāla atalgojumam, kārtējiem remontdarbiem, avāriju novēršanai utt.) segšanai. Tāpēc nav bijis iespējams veikt cietumu inženiertehnisko objektu un komunikāciju (katlumāju, siltuma un elektrosadales punktu, ūdens un siltumapgādes tīklu, kanalizācijas tīklu) kapitālos remontus un tie jau ir ļoti sliktā stāvoklī (tehniskais nolietojums ir 60–80%). Kopumā 85% ieslodzījuma vietās esošo ēku nav renovētas un ir ļoti sliktā stāvoklī. Piešķirto līdzekļu ietvaros objektīvi ir iespējams veikt tikai lokālus remontus avāriju gadījumu novēršanai vai to seku likvidēšanai. Cita starpā būtisks personāla vakanču skaits ieslodzījuma vietās, papildus jau iepriekš minētajam, ir saistīts arī ar normatīvajiem aktiem neatbilstošu un morāli novecojušu darba vidi (darbavietu).Par infrastruktūras katastrofālo stāvokli liecina arī tas, ka 2016.gadā nepieciešams veikt šādus neatliekamus remontdarbus, lai nodrošinātu nepārtrauktu ieslodzījuma vietu darbību:Olaines cietumā:* gāzes katlumājas projekta izstrāde aptuveni 30 000 *euro* vērtībā;
* atklātās nodaļas sieviešu kopmītnes jumta siltināšana un seguma nomaiņa aptuveni 36 000 *euro* vērtībā;

Iļģuciema cietumā:* izmeklēšanas nodaļas 1.korpusa 1.stāva renovācija aptuveni 85 000 *euro* vērtībā;
* uzraugu telpu un augstākās soda izciešanas režīma pakāpes notiesāto dzīvojamo kameru remonts aptuveni 11 000 *euro* vērtībā;
* kluba telpu (paredzētas resocializācijas īstenošanai) remontdarbi aptuveni 120 000 *euro* vērtībā;

Jēkabpils cietumā – vienas ieslodzīto vienības telpu remonts ar logu nomaiņu aptuveni 60 000 *euro* vērtībā;Brasas cietumā:* ventilācijas izbūve (Medicīnas daļā un 1.korpusa karantīnas kamerās) aptuveni 18 000 *euro* vērtībā;
* perimetra žoga stabu nostiprināšana aptuveni 10 000 *euro* vērtībā;
* 2.korpusa jumta remonts aptuveni 10 000 *euro* vērtībā;

Daugavgrīvas cietumā:* satikšanās telpu remonts aptuveni 21 350 *euro* vērtībā;
* Daugavpils nodaļas kanalizācijas tīkla rekonstrukcija un siltumtrases rekonstrukcija aptuveni 30 000 *euro* vērtībā;
* Grīvas nodaļas ēkas Nr.2 jumta remonts aptuveni 11 000 *euro* vērtībā;

Rīgas Centrālcietumā:* kameru izbūve personām ar funkcionāliem traucējumiem 1.korpusā un mācību klašu pārbūve ieslodzīto mācību procesa organizēšanai 4.korpusā aptuveni 66 000 *euro* vērtībā;
* pārtikas bloka trauku mazgāšanas telpu un dārzeņu ceha remonts (t.sk. hidroizolācijas atjaunošana) aptuveni 14 500 *euro* vērtībā;
* uzraugu posteņu remonts 1. un 5.korpusā aptuveni 10 000 *euro* vērtībā;
* pastaigu laukumu ekspertīze aptuveni 2 000 *euro* vērtībā;
* kluba telpu (paredzētas resocializācijas īstenošanai) remontdarbi aptuveni 120 000 *euro* vērtībā;

Jelgavas cietumā:* uzraugu telpu un sporta zāles amatpersonām un darbiniekiem remonts (dušas kabīnes uzstādīšana, hidroizolācija) aptuveni 10 000 *euro* vērtībā;

Cēsu Audzināšanas iestādē nepilngadīgajiem:* ceļa seguma daļējs remonts (šķembu uzberšana un izlīdzināšana) aptuveni 10 000*euro* vērtībā;
* ventilācijas sistēmas remonts virtuves telpās aptuveni 7 000 *euro* vērtībā.

Daļa iepirkumu par remontdarbiem jau ir izsludināti, par dažiem ir jau noslēgti līgumi un tie tiks realizēti bāzes budžeta līdzekļu ietvaros. Minēto remontdarbu apturēšana vai nerealizēšana var izraisīt neprognozējamas un smagas sekas, jo tie darbi, kas saistīti ar ēku nesošo konstrukciju un jumtu remontdarbiem, tieši ietekmē ieslodzīto personu un darbinieku veselību un drošību. Savukārt remontdarbi, kas saitīti ar apsardzes iekārtu, ierīču un inženiertehnisko līdzekļu rekonstrukciju, tieši ietekmē sabiedrības drošību un ieslodzījuma vietu personāla drošību, un tie nekādā gadījumā nevar tikt atlikti vai neveikti vispār. Remontdarbi, kas saitīti ar apkures, siltumapgādes, ūdens un kanalizācijas rekonstrukciju, ietekmē ieslodzījuma vietu darbības iespējas kā tādas, jo bez šīm komunālajām iekārtām ieslodzījuma vieta nevar pastāvēt vispār un ieslodzījuma vietu nevar uz laiku slēgt, ja, piemēram, plīst ūdensvads vai nedarbojas apkures sistēma ziemā. Turklāt komunālo pakalpojumu darbības pārtraukums rada pamatu ieslodzītajiem vērsties dažādās tiesās un tiesvedību rezultātā saņemt kompensācijas par dažāda veida kaitējumu, kas tiem šādā veidā nodarīts.Tomēr visiem nepieciešamajiem darbiem vai lielāku objektu renovācijai tajās ieslodzījuma vietās, kuras plānots slēgt pēc otrā vai trešā jaunā cietuma uzbūvēšanas, Pārvaldei piešķirto valsts budžeta līdzekļu nepietiek. Piemēram, šobrīd nepieciešams veikt būtiskus remontdarbus Jēkabpils cietuma 7.vienībā, kur sadzīves apstākļi neatbilst cilvēktiesībām, aptuveni 120 000 *euro* vērtībā.Ieslodzījuma vietu infrastruktūras pašreizējais stāvoklis ļauj notiesātajiem telpu sienās, ventilācijas sistēmās, zem koka grīdām un citās vietās veidot slēptuves aizliegto priekšmetu (mobilo telefonu, to sastāvdaļu, SIM karšu, alkohola, narkotisko un citu apreibinošu vielu) glabāšanai, tādejādi apdraudot ieslodzījuma vietu un sabiedrības vispārēju drošību. Par to, ka katru gadu aizliegtās vielas un priekšmeti ieslodzījuma vietās tiek izņemti lielos apjomos, liecina Pārvaldes ikgadējie publiskie pārskati. Savukārt no jauna izveidotā vai renovētā infrastruktūrā ieslodzītajiem ir grūti vai pat neiespējami noslēgt neatļautos priekšmetus.**Iespējamie risinājumi**2010.gada 20.oktobrī tika pieņemta Eiropas Parlamenta un Padomes direktīva 2010/64/ES par tiesībām uz mutisko un rakstisko tulkojumu kriminālprocesā (turpmāk – Direktīva). Direktīvas ieviešanai Latvijā 2013.gada 23.maijā Saeima pieņēma grozījumus Kriminālprocesa likumā un tie stājās spēkā 2013.gada 27.oktobrī. Pārvaldei iepriekšminētajos Kriminālprocesa likuma grozījumos minēto funkciju īstenošanai prioritārajam pasākumam „Mutvārdu un procesuālo dokumentu tulkošana atbilstoši Kriminālprocesa likumam” tika piešķirts papildus finansējums 2014.gadā un turpmāk ik gadu 727 486 *euro* apmērā.Lai gan Kriminālprocesa likuma grozījumos noteikto normu ieviešanai tika paredzēts ieviest 30 cietuma tulka štata vietas, tika plānots, ka būs gadījumi, kad ar šo tulku pārvaldītajām valodām nebūs iespējams nodrošināt likumprojektā noteikto un būs nepieciešama ārpakalpojumu nodrošināšana. Šobrīd ieslodzīto skaits ir samazinājies un faktiski 2016.gada 11.aprīlī ieslodzījuma vietās atradās 4 382 ieslodzītie (t.sk. 5 personas ar dzirdes invaliditāti). Tādejādi, ir konstatējams, ka ieslodzīto skaits ir samazinājies par 25%, salīdzinot ieslodzīto skaitu 2012.gada 1.jūnijā un 2014.gada 1.septembrī. Turklāt ieslodzīto pieteikumu skaits mutvārdu un procesuālo dokumentu tulkošanai atbilstoši no latviešu valodas uz krievu un otrādi ir mazāks par iepriekš plānoto. Tāpēc, lai nodrošinātu Kriminālprocesa likumam atbilstošu mutvārdu un procesuālo dokumentu tulkošanu ieslodzījuma vietās faktiski Pārvaldē ir nepieciešamas 8,5 tulku štata vietas.Tāpat arī tulkošanas pakalpojumu uz līguma pamata (ārpakalpojumu veidā) (personām ar dzirdes invaliditāti, ārvalstniekiem un tiem ieslodzītajiem, kas nav ārvalstnieki, bet nesaprot krievu valodu) pieprasījums no ieslodzīto puses no latviešu valodas uz citām (izņemot krievu) valodām ir daudz mazāks par plānoto. Ar Ministru kabineta 2014.gada 10.novembra sēdes protokola Nr.61 28. § 16.punktu tika veikta līdzekļu pārdale no prioritārā pasākuma „Mutvārdu un procesuālo dokumentu tulkošana atbilstoši Kriminālprocesa likumam” 2015.gadā 475 088 *euro* apmērā un 2016.gadā un turpmāk 224 753 *euro* apmērā, lai nodrošinātu 2015.gada 1.janvāra grozījumos Ieslodzījuma vietu pārvaldes likumā noteikto normu ieviešanai nepieciešamo finansējumu, saistībā ar ieslodzīto konvojēšanu un apsardzi ārpus ieslodzījuma vietām. Ņemot vērā situācijas izvērtējumu Pārvaldē prioritārajam pasākumam „Mutvārdu un procesuālo dokumentu tulkošana atbilstoši Kriminālprocesa likumam” 2016.gadam un turpmāk finansējums tiek plānots 8,5 tulku amata vietu uzturēšanai un tulkošanas ārpakalpojumu iegādei 160 350 *euro* apmērā. Finansējuma samazinājums 342 383 *euro* apmērā novirzāms Pārvaldes darbinieku mēnešalgas palielināšanai un Jēkabpils cietuma 7.vienības remontam un aprīkošanai. |
| 3. | Projekta izstrādē iesaistītās institūcijas | Pārvalde. |
| 4. | Cita informācija | Nav. |
|   |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0,00 |  0,00 |  0,00 |  0,00 |  0,00 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0,00 |  0,00 |  0,00 |  0,00 |  0,00 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 |  342 383 |  0,00 |  0,00 |  0,00 |
| 2.1. valsts pamatbudžets | 0 |  342 383 |  0,00 |  0,00 |  0,00 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | -342 383 |  0,00 |  0,00 |  0,00 |
| 3.1. valsts pamatbudžets | 0 | -342 383 |  0,00 |  0,00 |  0,00 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  342 383 |  0,00 |  0,00 |  0,00 |
|  342 383 |  0,00 |  0,00 |  0,00 |
|  |  |  |  |
| 5. Precizēta finansiālā ietekme: | X |  0,00 |  0,00 |  0,00 |  0,00 |
| 5.1. valsts pamatbudžets |  0,00 |  0,00 |  0,00 |  0,00 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2016.gadā papildus finansējums nepieciešams:1. atlīdzībai 224 500 *euro* apmērā, t.sk. atalgojums 181 649 *euro* (atlīdzības palielinājums 7 mēnešiem), lai nodrošinātu Pārvaldes darbinieku mēnešalgas palielināšanu (detalizēts aprēķins pielikumā);2. izdevumiem precēm un pakalpojumiem 117 883 *euro* apmērā, lai nodrošinātu finansējumu ieslodzījuma vietu infrastruktūras neatliekamajiem remontiem (Jēkabpils cietuma 7.vienības remonts un aprīkošana):314,18 *euro* (vidējās izmaksas uz 1 m2) x 375,21 m2 = 117 883 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no Tieslietu ministrijas budžeta apakšprogrammas 04.01.00 „Ieslodzījumu vietas”, veicot apropriācijas pārdali 2016.gadā programmā 04.01.00 „Ieslodzījumu vietas”, samazinot 2014.gadā uzsāktajai jaunajai politikas iniciatīvai „Mutvārdu un procesuālo dokumentu tulkošana atbilstoši Kriminālprocesa likumam” paredzēto finansējumu par 342 383 *euro*, t.sk., atlīdzībai 224 500 *euro* apmērā (t.sk. atalgojumam 181 649 *euro)*, lai nodrošinātu mēnešalgas palielināšanu Pārvaldes darbiniekiem un izdevumiem precēm un pakalpojumiem 117 883 *euro* apmērā Jēkabpils cietuma 7.vienības remontam un aprīkošanai.Pārvalde plāno ar 2017.gadu un turpmāk paredzēto mēnešalgu pieaugumu ieslodzījuma vietu darbiniekiem nodrošināt ieslodzījuma vietu darbinieku mēnešalgu pieaugumu ar likumu „Par vidēja termiņa budžeta ietvaru 2015., 2016. un 2017.gadam” jaunajai politikas iniciatīvai „Uz vienlīdzīgiem principiem balstītas atlīdzības nodrošināšana Pārvaldei, tai skaitā ārstniecības personām” piešķirtā finansējuma ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde veicina Pārvaldes noteikto funkciju izpildi. Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa – rīkojuma projekts šīs jomas neskar.*

Iesniedzējs:

tieslietu ministrs Dzintars Rasnačs

06.06.2016, 09:14

2768

Inga Vavilova,

67036752, Inga.Vavilova@tm.gov.lv

1. Apstiprināta ar Ministru kabineta 2013.gada 13.februāra rīkojumu Nr.50. [↑](#footnote-ref-1)